आंधी-तूफान और बारिश से प्रभावित लोगों को तत्काल दी जाए राहतः योगी
Updated: 03 May, 2018 11:33 AM
लखनऊः यूपी के सीएम योगी आदित्यनाथ ने आंधी-तूफान और बारिश से प्रभावित लोगों को तत्काल राहत पहुंचाने के निर्देश दिए हैं। उन्होंने कहा कि संबंधित जिलों के अधिकारी नुकसान का आंकलन करते हुए प्रभावितों को अविलम्ब मुआवजा दें। उन्होंने कहा कि राहत कार्यों में किसी प्रकार की शिथिलता बर्दाश्त नहीं की जाएगी। यह निर्देश प्रदेश में पिछले दिनों तेज आंधी व पानी के कारण किसानों की हुई फसलों की तबाही के बाद दिए हैं। उन्होंने अफसरों से तत्काल रिपोर्ट भेज कर मदद मुहैया कराए जाने के बारे में कहा है।
बता दें कि, आगरा में बुधवार शाम आए आंधी-तूफान से कई स्थानों पर पेड़ उखड़ गए और फसलों को काफी नुकसान हुआ। तूफान में अब तक 24 लोगों के मारे जाने की सूचना है जबकि दर्जनों घायल हैं। पूरे प्रदेश में कुल 33 लोगों की मौत हुई है। वहीं, तूफान में कई मवेशियों के भी मारे जाने की सूचना है। आंधी के कारण मुजफ्फरनगर, देवबंद, बडगांव, नानौता आदि क्षेत्रो में कई जगह पेड़ टूटकर गिर गए। आंधी-तूफान के बाद आई तेज बारिश के कारण व्यापारियों ने भी अपनी दुकाने समय से पहले बंद कर दी। आंधी और बारिश से हुए नुकसान का जायजा लिया जा रहा है।
अखिलेश बतायें, क्या अपराधियों के दम पर चलती है सपा: केशव मौर्य
गरजते बरसते बादलों ने दिलाई उमस भरी गर्मी से राहत
मौसम विभाग ने जारी की चेतावनी, अगले 2 दिनों तक बारिश के साथ ओलावृष्टि की संभावना